open-index/open-wikipedia-markdown huggingface dataset:
Aleksandr Pasjkov

**Aleksandr Konstantinovisj Pasjkov** (russisk: Александр Константинович Пашков; født 28. august 1944 i Moskva) var en sovjetisk ishockeyspiller som deltok i de olympiske vinterleker 1972 i Sapporo.
   
Pasjkov ble olympisk mester under Vinter-OL 1972 i Sapporo. Han var andremålvakt på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. Pasjkov spilte en kamp som målvakt i OL-turneringen.

## OL-medaljer
* 1972  Sapporo -  **Gull** i ishockey  Sovjetunionen

## VM-medaljer
* 1978  Praha -  **Gull** i ishockey 

## Referanser


## Eksterne lenker
*
Scream Awards

**The Scream Awards** er en filmprisutdeling dedikert til skrekkfilmer, science fiction og fantasy. Den første Scream Awards-seremonien ble avholdt 10. oktober 2006 og har vært arrangert hvert år i oktober. Showet ble skapt av produsentene Michael Levitt, Cindy Levitt og Casey Patterson. Vinnerne av Scream Awards er bestemt av fans som stemmer på Spike TVs nettside hvor de kan stemme på sine favorittfilmer og TV-programmer.

## Kategorier
*The Ultimate Scream 
*Beste skrekkfilm
*Beste fantasyfilm
*Beste science fictionfilm
*Beste TV-show 
*Beste etterfølger
*Beste nyinnspilling
*Beste superhelt
*Beste filmatisering av en tegneserie
**Omdøpt til «Beste tegneseriefilm» i 2008. 
*Mest minneverdige mutilasjon
*Beste skurk
*Beste debutopptreden
*Årets scene
## Eksterne lenker
*
Gotlands kunstmuseum

**Gotlands konstmuseum** er et kunstmuseum i Visby. Gotlands konstmuseum ble åpnet i 1988 i Gotlands første folkeskolebygning fra 1847 ved Sankt Hansgatan i Visby. Museet inngår i Gotlands museum. Museets egen kunstsamling består hovedsakelig av maleri og kunsthåndverk med tilknytning til Gotland fra tidlig 1800-tall til nåtiden.

Bygningen på Sankt Hansgatan 21, som siden 1997 er byggnadsminne, ble oppført 1847-58 etter tegninger av C Bergman som Visbys første folkeskole. Seinere ble den Visbys småskola. Fra slutten av 1950-årene ble bygningen disponert av Visby videregående skole. Etter at Säveskolan ble bygget i 1971 flyttet gymnaset ut og bygningen ble først og fremst benyttet for andre undervisningsformål. I 1987-88 ble bygningen totalrenovert og i forbindelse med dette flyttet det nyetablerte kunstmuseet inn i bygningen.

## Referanser


## Eksterne lenker
* Gotlands konstmuseeums nettsted
Max Rich. Kirste

**Max Richard Kirste** (født 7. juni 1873 i Altenburg, Thüringen, død 14. mai 1948 i Oslo) var en norsk boktrykker.

Max Rich. Kirste kom til Norge i 1897 og arbeidet en kort tid i W. C. Fabritius & Sønner, før han begynte i Centraltrykkeriet. I 1908 startet han eget trykkeri sammen med Hermann Sieberth, som også hadde tysk bakgrunn. I 1918 solgte Sieberth seg ut.

Kirstes boktrykkeri ble et ledende kvalitetstrykkeri under Max Rich. Kirstes ledelse. Etter hans død overtok hans sønner trykkeriet inntil det ble avviklet i 2000.

Max Rich. Kirste skrev flere fagbøker om de grafiske fagene, deriblant *Yrkeslære for settere*, som dominerte utdannelsen av norske typografer fra første utgave i 1938 til tredje utgave (1965) gikk ut av bruk på 1990-tallet. Han var også en aktiv organisasjonsmann for boktrykkernes interesser.

## Referanser


## Kilder
* Anders Grøndahl: Max Rich. Kirste. i Norsk boktrykkalender, 1949. Nekrolog.
* Norges håndverkere. Dreyers Forlag, 1938.

## Eksterne lenker
* ''Yrkeslære for settere', 3 utg. (1965) på Nasjonalbiblioteket
* ''Yrkeslære for settere', 2 utg. (1947) på Nasjonalbiblioteket
* Kirste om aksidenssats, utdrag av Håndbok for unge settere, 1935
Ebberöds bank (film fra 1935)

***Ebberöds bank*** er en svensk filmkomedie fra 1935 regissert av Sigurd Wallén. Filmen er basert på Axel Breidahl og Axel Frisches lystspill *Ebberød bank* fra 1923. Fremtredende roller spilles av Sigurd Wallén, Birgit Tengroth, Bengt Djurberg, Åke Söderblom og Eric Abrahamsson.

## Handling
Filmen handler om Ebberöds fattige skreddermester Wiggberg som får besøk av en amerikansk slektning. Slektningen skal ha aksjer for 20 millioner i kofferten, og Wiggberg overtales til å bli direktør for Ebberöd Bank. Den nye banken tilbyr innlånsrenter på 8% og utlånsrenter på bare 4%, noe som setter fart på bankens aktiviteter. Spørsmål som gjelder lønnsomheten av denne praksisen blir besvart med tåkeprat. Den nye banken trekker til seg så mye aktivitet at en større bank trues med konkurs.

## Om filmen
Filmen ble spilt inn i Filmbyen Råsunda med eksteriører hentet fra Kosta, Lessebo og Strängnäs. Elner Åkesson hadde ansvaret for disse. Filmen er basert på Axel Breidahl og Axel Frisches folkelige lystspill *Ebberød bank* som ble uroppført 19. januar 1923 på Nørrebro Teater i København. Lystspillet har blitt filmatisert en gang i Danmark og tre ganger i Sverige.

Den fiktive banken er opphav til idiomet «Ebberød bank» som beskriver en irrasjonell måte å drive handel på.

## Roller i utvalg
* Sigurd Wallén - Petter Wiggberg, skreddermester
* Birgit Tengroth - Ellen Wiggberg, Petters eldste datter 
* Bengt Djurberg - John Andrew/Johan Anders, Petters svensk-amerikanske slektning 
* Eric Abrahamsson - Klas Bengtsson, møller 
* Julia Cæsar - enkefrue Josefina Munkholm, kafé- og hotelleier 
* Edith Wallén - Karolina Wiggberg, Petters kone
* Gösta Gustafson - Hans Mattsson, handlare 
* Åke Söderblom - Anton, skreddersvenn
* Weyler Hildebrand - advokat Linder, representant for Sydköpings Sparbank

## Musikk
* *Ebberödsmarschen*, komponist Jules Sylvain, instrumental. 
* *Yankee Doodle*, instrumental. 
* *Mélodie d'amour (Kärlekens melodi)*, komponist Jules Sylvain, tekst Valdemar Dalquist og Jokern, instrumental.
* *Liten julvisa (Raska fötter springa tripp, tripp, tripp!)*, komponist Emmy Köhler, tekst Sigrid Sköldberg-Pettersson, synges av en liten jente.

## Referanser


## Eksterne lenker
*
Kärlek efter noter

***Kärlek efter noter*** er en svensk dramakomedie fra 1935 som er regissert av Gösta Rodin. Premieren fant sted 2. september 1935 i Norrköping, og den ble spilt inn i Filmbyen Råsunda. Filmens kolonialbutikk og dens eier er basert på Anders Sandrew og butikken hans.

Filmen er antatt tapt.

Karlssons kolonial feirer 25-årsjubileum, eierens sønn har skrevet en operette som han prøver å få satt opp på Stora Teatern samtidig som han prøver å få faren til å flytte butikken over i moderne lokaler et stykke unna. Kolonialhandleren har i all stillhet investert i sønnens operette, men hans innsats motarbeides og på premierekvelden lures hovedrolleinnehaveren bort og forhindres i å møte. Karlsson finner ut av dette, befrir henne og sørger for at den som forhindret henne blir arrestert. Filmen slutter med at Karlsson slår kolonialen sin sammen med en annen og flytter inn i de moderne lokalene.

## Roller i utvalg
* Sigurd Wallén - Karlsson, kolonialhandler
* Sture Lagerwall - Bertil, Karlssons sønn 
* Karin Swanström - fru Blomkvist 
* Sickan Carlsson - Ingrid, hennes datter
* Eric Abrahamsson - Tranman 
* Gull Natorp - fru Tranman 
* Maritta Marke - Greta, deres datter 

## Musikk
* *Det gör man blott när man är kär*, komponist Emil Rehman, tekst Åke Söderblom 
* *Gubben Noak*, tekst Carl Michael Bellman  
* *I en wienermelodi*, komponist David Lundahl, tekst Harry Iseborg 
* *Kärlek efter noter*, komponist David Lundahl, tekst Harry Iseborg

## Referanser


## Eksterne lenker
*
Walsingham

**Walsingham** er landsby (bestående av to sammenvokste landsbyer; Little Walsingham and Great Walsingham) og verdslig sogn i distriktet North Norfolk i grevskapet Norfolk, England. Stedets berømmelse skyldes dets status som valfartssted. Det er ruiner etter to middelalderklostre i kommunen for jomfru Maria. Arealet er på 18,98 km². I henhold til folketellingen i 2011 har landsbyen og sognet 819 innbyggere.

## Historie
Kommunen består også av en fraflyttet middelalderlandsby ved navn Egmere.

På 1000-tallet ble Walsingham valfartssted. I 1061 skal jomfru Maria ha vist seg for adelskvinnen Richeldis de Faverches og vist henne sin bolig i Nasaret. Det fortelles at Maria bød henne å bygge en kopi av huset til ære for Herrens Bebudelse. I 1150 ble det i tillegg til dette valfartsstedet også etablert et augustinerkorherrekloster i Walsingham. Da det ble bygget hadde det hellige huset i Walsingham panel av treverk, og inneholdt en utskåret statue i tømmer av jomfru Maria på tronen, og med jesubarnet på sitt fang. Blant dets relikvier var en liten flaske som det ble hevdet inneholdt jomfruens brystmelk.

Bygningene ble ødelagt under den engelske reformasjonen. På 1800- og 1900-tallet ble valfartstradisjonen gjenopplivet, og både katolikker, anglikanere og ortodokse har valfartskirker i kommunen. 

## Referanser


## Eksterne lenker

*Walsingham Village
*Walsingham Abbey
*Walsingham history
Käpplingedrapene

**Käpplingedrapene** fant sted i juni 1389 eller 1392 da 70 svenske innbyggere ble sperret inne i en låve, som deretter ble antent. Drapene skal ha funnet sted på *Käpplingeholmen* i Stockholm, tilsvarende dagens Blasieholmen.

## Bakgrunn
Stockholm hadde siden 1250-tallet forbindelser med hanseatene og de tyske handelsbyene. Forbindelsene førte etterhvert til innvandring, hvor tyske handelsmenn og administrasjonsansatte flyttet til byen. De tyske innvandrerne utgjorde etterhvert noen av de fremste borgerne i byen. De fleste håndverkere var imidlertid fortsatt svenske. I 1348/49 ble Magnus Erikssons bylov innført for å begrense den tyske innflytelsen over byens administrasjon. Den tyske innflytelsen kulminerte da Albrekt av Mecklenburg ble innsatt som konge av Sverige i 1364.

Svenske borgere som ønsket å avsette Albrekt allierte seg med dronning Margrete, som beseiret tyskerne i slaget ved Åsle 1389. Seieren gjorde dronningen i praksis til regent over Sverige, med unntak av Stockholm, hvor tyskerne fortsatt holdt stand. Spenningen tiltok derfra mellom tyskere og svensker i Stockholm. I et forsøk på å enighet angående makten i Stockholm, ble representanter for byen invitert til å møte ledende svensker i Tälje (Södertälje). Partene kom ikke til noen enighet. Stockholms representanter vendte tibake til byen, og urolighetene tiltok. Tyskerne organiserte en livvaktstyrke kalt hettebrødrene, som begynte å trakassere den svenske befolkningen i byen.

Den 14. juni 1389 møtte de tyske hettebrødrene, soldater samt handelsmenn opp på Stortorget, og de samlet seg ved Kåkbrinken. En liste med 76 navn på svenske angivelige forrædere som skulle pågripes, ble lest opp. Enkelte av disse ble låst inne på slottet, mens andre ble dratt til Gråmunkeholmen (Riddarholmen) for å tortureres. Den 15. juni ble Jöns Kabbemagher, Lars Uphughom og Gregers Röde brent levende på bålet. Den 17. juni ble slottets fanger rodd over til Käpplingeholmen, hvor de ble stengt inne i en bygning som ble antent. Sifrene for antall drepte i Käpplingedrapene varierer fra 15 som laveste anslag, til 76.

## Kilder
### Referanser


### Litteratur
* Swahn, Jan-Öjvind: *Svenska mord. Märkliga mordfall ur den svenska kriminallhistorien*, (2003)
Jean-Marie Pfaff

**Jean-Marie Pfaff** (født 4. desember 1953 i Lebbeke i Belgia) er en belgisk tidligere fotballspiller som spilte som keeper for KSK Beveren og Lierse SK i Belgie og FC Bayern München i Tyskland og Trabzonspor i Tyrkia. Hans aktive karriere strakk seg fra 1973 til 1990.

Med Beveren ble Pfaff i 1979 belgisk mester og i 1978 cupvinner. Med Bayern München var han med på å vinne Bundesligaen tre år på rad, fra 1985 til 1987. I 1984 og 1986 vant han og laget også den tyske cupen. Pfaff ble i 2004 utvalgt til FIFA 100, en kåring av de 125 beste dalevende fotballspillerne gjennom historien. Pfaff ble også regnet som turneringens beste keeper i VM i 1986.

## Landslag
Pfaff spilte for  mellom 1976 og 1987, og fikk dermed med seg EM-sølv i 1980, mellomgruppespill i 1982, gruppespill i EM 1984 og semifinale i VM i 1986. 

## Referanser


## Eksterne lenker
* 
* 
* Spillerinfo
Valerij Vasiljev

**Valerij Ivanovisj Vasiljev** (russisk: Валерий Иванович Васильев ; født 3. august 1949 i Volkhov, død 19. april 2012 i Moskva) var en sovjetisk ishockeyspiller som deltok i de olympiske vinterleker 1972 i Sapporo, 1976 i Innsbruck og 1980 i Lake Placid.
  
Vasiljev ble olympisk mester under Vinter-OL 1972 i Sapporo. Han var med på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. Vasiljev spilte to kamper i OL-turneringen.

## OL-medaljer
* 1972  Sapporo -  **Gull** i ishockey  Sovjetunionen
* 1976  Innsbruck -  **Gull** i ishockey  Sovjetunionen
* 1980  Lake Placid -  **Gull** i ishockey  Sovjetunionen
## VM-medaljer
* 1970  Stockholm -  **Gull** i ishockey 
* 1973  Moskva -  **Gull** i ishockey 
* 1974  Helsingfors -  **Gull** i ishockey 
* 1975  München / Düsseldorf -  **Gull** i ishockey 
* 1978  Praha -  **Gull** i ishockey 
* 1979  Moskva -  **Gull** i ishockey 
* 1981  Göteborg -  **Gull** i ishockey 
* 1982  Helsingfors / Tammerfors -  **Gull** i ishockey 
* 1972  Praha -  Sølv i ishockey 
* 1976  Katowice -  Sølv i ishockey 
* 1977  Wien -  Bronse i ishockey 

## Referanser


## Eksterne lenker
*
Trollmannens hatt

***Trollmannens hatt*** (svensk *Trollkarlens hatt*) en barnebok fra 1948 av den finlandssvenske forfatteren Tove Jansson. Det er den tredje boken i serien om Mummitrollet, og den boken som ble hennes egentlige gjennombrudd. 

Boken ble først refusert av Söderströms forlag i 1947, til tross for at de hadde gitt ut de to første mummibøkene. I 1948 ble boka antatt av Schildts förlag. Den ble i 1950 den første av Janssons bøker som ble utgitt på engelsk, og fikk den engelske tittelen *Finn Family Moomintroll*. I Norge ble boken utgitt på Aschehoug forlag i 1960.

«Trollmannens hatt var nærmest et direkte bilde av en sommerbarndom som virkelig var meget lykkelig, sier Tove selv, det er nok den lykkeligste boken jeg har skrevet.» 
## Handling
Boken utspiller seg i løpet av noen sommermåneder, og innledes med at Mummitrollet finner en hatt som viser seg å ha magiske egenskaper. Alt som legges i hatten forvandles, noe som leder til merkverdigheter og forvekslinger. Et eggeskall som blir lagt i hatten forvandles til fem skyer som Mummitrollet og hans venner svever rundt på. Neste dag har skyene forsvunnet og ingen vet hvor de kom fra. Mens de leker gjemsel bruker Mummitrollet hatten som et gjemmested; han forvandles til et motbydelig vesen og ingen av hans venner kjenner ham igjen.

Etter å ha forstått hattens egenskaper og brukt den til å forvandle en del saker, bestemmer mummifamilien seg for å kvitte seg med den, så de kaster den i elva. Senere den dagen henter Mummitrollet og Snusmumrikken hatten, og gjemmer den i en grotte ved havet. Mummifamilien reiser til Hattifnattenes øy i en båt de finner, og Mummihuset forvandles til en jungel når Mummimamma ved et uhell slipper en bukett med rosa stauder i hatten. I løpet av natten visner jungelen og de døde vekstene brukes som ved.

Tufsla og Vifsla kommer til dalen bærende på en stor koffert som inneholder Kongerubinen, som de stjal fra Hufsa. Etter hvert går Hufsa med på å bytte rubinen mot Trollmannens hatt. 

Mummifamilien ordner til en fest for å feire at de har funnet igjen Mummimammas veske. Under festen kommer Trollmannen (med en ny hatt) og krever Kongerubinen, men Tufsla og Vifsla nekter å gi den fra seg. For å muntre opp seg selv gir Trollmannen alle på festen ett ønske. Tufsla og Vifsla ønsker seg en eksakt kopi av rubinen som de gir til ham - Dronningsmaragden. 
## Tolkning
Sonja Hagemann skriver at «det slynger seg som et ledemotiv gjennom boken at gleden over tingenes skjønnhet er dypere og varigere enn eiergleden.»

Boel Westin peker på at undergangsstemningene fra den forrige boken (*[[Kometen kommer]]*) er borte, og at boken preges av livslyst og lengsel. Westin peker også på forholdet mellom skjønnhetsglede og eierglede, og dertil på magiske forvandlinger og kjærlighetens kraft.
## Referanser
Empire Award

***Empire Awards*** var en britisk filmpris-seremoni som ble arrangert årlig av filmtidsskriftet *[[Empire (magasin)|Empire]]* fra 1996 til 2018.

Kåringen av vinnere skjedde gjennom avstemning blant tidsskriftets lesere.

## Ulike navn
Fra 2009 til 2017 het prisen offisielt **Jameson Empire Awards**., fordi prisutdelingene ble sponset av foretaket Jameson Irish Whiskey.

I 2018 het prisen offisielt **Rakuten Empire Awards**., etter at mobilselskapet Rakuten gikk inn som sponsor.

## Referanser
Norgesmesterskapet i alpint 2014

**[[Norgesmesterskapet i alpint]] 2014** var det norske mesterskapet i alpin skiidrett. Mesterskapet ble arrangert fra 23. til 30. mars på Hemsedal.

## Menn

### Utfor



**Dato:** 26. mars
**Sted:** Hemsedal


### Super-G



**Dato:** 28. mars
**Sted:** Hemsedal


### Storslalåm



**Dato:** 29. mars
**Sted:** Hemsedal


### Slalåm



**Dato:** 30. mars
**Sted:** Hemsedal


## Kvinner

### Utfor



**Dato:** 26. mars
**Sted:** Hemsedal


### Super-G



**Dato:** 28. mars
**Sted:** Hemsedal


### Storslalåm



**Dato:** 29. mars
**Sted:** Hemsedal


### Slalåm



**Dato:** 30. mars
**Sted:** Hemsedal


## Kilder
* FIS: NC - Event results
* *[http://www.vg.no/sport/alpint/svindal-knust-av-19-aaring-i-nm/a/10138434/ Svindal knust av 19-åring i NM]*, VG (26. mars 2014)
* *[http://www.dagbladet.no/2014/03/28/sport/alpint/nm/lotte_smiseth_sejersted/32537043/ Sejersted tok NM-sølv med én stav og én hanske]*, Dagbladet (28. mars 2014)
Elak

***Elak*** (En landeplage av konspirasjonen) er et album av Robin og Bugge som ble gitt ut 14. mars 2014.

Det er blitt møtt med blandede mottagelser. VG, som ga albumet terningkast tre, betegner musikken som «Feststemt og folkelig forbruksvare.»

## Sporliste
# Blås
# Tirsdag
# Elak Elak
# Fritt fall (feat. Sarah West)
# Bongo Drum (feat. Freddy Genius)
# Ulovlig
# Konspirasjoner og Demoner
# Rister Det
#Monster (feat. Christina Skaar)

## Referanser
Briskebyveien (Oslo)

**Briskebyveien** (3–21, 2–86; ikke alle numre er i bruk) er en gate i strøket Briskeby i bydel Frogner i Oslo. Den er en fortsettelse av Riddervolds gate fra Riddervolds plass og går noen hundre meter nordvestover til den møter Schives gate. Gatenavnet er fra 1866, men ikke hele det nåværende gateløpet var opparbeidet da. Siste stykke opp mot Schives gate var ferdig først i 1933. Før dette endte gaten ved Munthes plass. Det ble lagt trikkespor i gaten i 1892–94. Briskebytrikken svinger av ved Holtegata og går videre til Majorstuen.

Opprinnelig dannet gaten østgrense for det en gang landsbypregede området, men i dag oppfattes bebyggelsen på begge sider av gaten som Briskeby. Bebyggelsen varierer en god del. Noe er rester av eldre hus, annet er fra da gateløpet ble opparbeidet, eller senere. I øvre del finner vi nyklassisistiske teglblokker fra 1930-årene på vestsiden og restene av Langaardsløkken med bl.a. Briskeby transformatorstasjon (adresse Løvenskiolds gate 26) på østsiden. Nr. 62 og 42 er trehus, med Vinmonopolets bygning imellom, og også nr. 70 har trepanel over sokkeletasjen. Nr. 66 (fra 1850-årene) er i tømmer og utmuret bindingsverk. Nedre del av Briskebyveien består for en stor del av klassiske bygårder fra siste halvdel av 1800-tallet på vestsiden av gaten, mens Uranienborg skole holder til i nr. 7 på østsiden.

## Bebyggelse

## Referanser




## Litteratur
* 
* 

## Eksterne lenker
* 
* Listeførte bygninger på kartet
* Listeførte bygninger i Kulturminnesøk
Harelabbveien (Oslo)

**Harelabbveien** var en kort gate som gikk mellom Briskebyveien og Skovveien i Briskeby i Oslo.

Enden mot Briskebyveien er avstengt med et gjerde, mens en bom hindrer biltrafikk inn fra Skovveien. Det som en gang var en vei, er nå å betrakte som en del av Uranienborg skoles uteområde.

Navnet er fra 1891 og henspiller på harelabb som synonym til kattefot, som det skal ha vokst mye av i området.

Ingen hus har adresse Harelabbveien.

## Referanser


## Litteratur
* 

## Eksterne lenker
* 
* Statens kartverk – Faktaark
Samar-klassen

**Samar-klassen** er en indisk klasse av seks store, havgående patruljeskip bygget for den indiske kystvakten av verftet Goa Shipyard Limited i byen Vasco da Gama i Goa. De er «halvsøstre» til de syv patruljeskipene av Sukanya-klassen som for tiden er i tjeneste hos den indiske marinen. Skipene ble bestilt i april 1990. Den indiske kystvakten hadde opprinnelig planer om å skaffe tolv skip, men dette tallet ble senere nedjustert til seks. Fartøyenes primære funksjon er offshore patruljering for å beskytte oljeplattformer og Indias eksklusive økonomiske sone.

## Beskrivelse
Fartøyene i Samar-klassen er 105 meter lange og 12,9 meter brede. De drives av to Kirloskar-SEMT-Pielstick-dieselmotorer som driver to propeller og til sammen yter 8&nbsp;000 hk. Skipene har en toppfart på 25 knop (46&nbsp;km/t) og en rekkevidde på 6&nbsp;500 nautiske mil (12&nbsp;000&nbsp;km). Om bord på skipene finnes Integrated Bridge System (IBS), Integrated Machinery Control System (IMCS), et høyeffekts ekstern brannslukkingssystem, to indiskproduserte 30&nbsp;mm våpenfester og en Oto Melara 76 mm dual purpose-kanon. I tillegg er fartøyene utstyrt med et infrarødt dag og natt-overvåkningssystem fra BEL for å kunne oppdage unnvikende mål som kan unngå radardeteksjon som følge av deres lave radarsignatur eller ved høyere sjø.

Hvert skip har en egen hangar og helikopterdekk, og frakter med seg et lett helikopter av typen HAL Dhruv Advanced Light og fem hurtiggående motorbåter. Skipene har også slepekapasitet for å håndtere berging, samt støtte for satellittkommunikasjon gjennom Inmarsat-systemet. De har innkvartering for tolv offiserer og 112 sjømenn. Det finnes også ekstra lugarer for passasjerer.

## Skip

## Se også
* Jija Bai-klassen
* Tara Bai-klassen
* Priyadarshini-klassen
* Sarojini Naidu-klassen
* Vikram-klassen

## Referanser


## Eksterne lenker
* Samar-class Large Patrol Ship  − worldwarships.com 
* FFL Samar class − harpoondatabases.com 
* GSL: Product History − goashipyard.co.in
Priyadarshini-klassen

**Priyadarshini-klassen** er en indisk patruljebåtklasse som består av åtte hurtiggående fartøyer bygget for den indiske kystvakten av Garden Reach Shipbuilders and Engineers (GRSE) i Kolkata og Goa Shipyard Limited (GSL) i byen Vasco da Gama i Goa i perioden 1991−98.

## Beskrivelse
Fartøyene i Priyadarshini-klassen er 46 meter lange og har et deplasement på 215 tonn. Fremdriften besørges av to MTU 12V538 TB82-dieselmotorer som hver yter 2&nbsp;970 bhk og som driver to uavhengige propeller med fire blader hver. Patruljebåtene har en toppfart på 24 knop (44&nbsp;km/t) og en rekkevidde på 2&nbsp;400 nautiske mil (4&nbsp;445&nbsp;km) ved en marsjfart på 12 knop (22&nbsp;km/t). Mannskapet på fartøyene består av fem offiserer og 29 sjømenn.

Patruljebåtene er bestykket med en Bofors 40 mm Mk 3 luftvernkanon eller CRN 91 30&nbsp;mm automatkanon, samt to 7,62&nbsp;mm mitraljøser. ICGS «Amrit Kaur» (225) fungerte tidlig i 1998 som en testplattform for CRN 91, som er en sjøutgave av maskinkanonen Medak 30 mm.

## Skip

## Se også
* Jija Bai-klassen
* Tara Bai-klassen
* Samar-klassen
* Sarojini Naidu-klassen
* Vikram-klassen

## Eksterne lenker
* Priyadarshini-class Vessel  worldwarships.com − 
* GSL: Product History − goashipyard.co.in
Aleksandr Jakusjev

**Aleksandr Sergejevisj Jakusjev** (født 1947) var en sovjetisk ishockeyspiller som deltok i de olympiske vinterleker 1972 i Sapporo og 1976 i Innsbruck.
  
Jakusjev ble olympisk mester under Vinter-OL 1972 i Sapporo. Han var med på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. Jakusjev spilte alle fem kampene i OL-turneringen.

## OL-medaljer
* 1972  Sapporo -  **Gull** i ishockey  Sovjetunionen
* 1976  Innsbruck -  **Gull** i ishockey  Sovjetunionen

## VM-medaljer
* 1967  Wien -  **Gull** i ishockey 
* 1969  Stockholm -  **Gull** i ishockey 
* 1970  Stockholm -  **Gull** i ishockey 
* 1973  Moskva -  **Gull** i ishockey 
* 1974  Helsingfors -  **Gull** i ishockey 
* 1975  München / Düsseldorf -  **Gull** i ishockey 
* 1978  Praha -  **Gull** i ishockey 
* 1972  Praha -  Sølv i ishockey 
* 1976  Katowice -  Sølv i ishockey 
* 1977  Wien -  Bronse i ishockey 

## Fotnoter

## Referanser


## Eksterne lenker
*
Slovjansk

**Slovjansk** (ukrainsk: Слов'янськ; russisk: Славянск, *Slavjansk*) er en by øst i Ukraina, og det administrative senteret i Slovjansk rajon (distrikt) i Donetsk oblast. Byen ble grunnlagt i 1676 og har omkring 130.000 innbyggere. 

## Historie
I 1676 ble en festning kalt *Tor* bygd ved samløpet mellom elvene Kazenyj Torets og Sukhyj Torets der de danner elven Torets, en sideelv til Donets. Kort tid etter vokste det opp en by ved festningen. 

Det ligger flere saltsjøer i området, så byen ble en saltprodusent. På 1500-tallet var saltproduksjonen hovednæringen i området, men utover på 1700-tallet ble det for dyrt og industrien ble lagt ned i 1782. 

I 1784 fikk byen navnet Slovjansk. I dag er byen en kurby. 

## Referanser


## Eksterne lenker
*
Jenakijeve

**Jenakijeve** (ukrainsk: Єнáкієве; russisk: Ена́киево, *Jenakijevo*) er en by i Donetsk oblast (provins) øst i Ukraina. Byen ligger ved elven Krynka omkring 60 km fra Donetsk. 

Jenakijeve er et viktig regionssenter for kullgruvedrift, metallurgi, kjemikalieproduksjon og annen industri. Den utdaterte industrien i byen har ført til ulykker som gasseksplosjonen i juni 2008 i en av kullgruvene i Jenakijeve. 

Byen ble grunnlagt i 1898 da flere arbeidsbosetninger rundt Peter jern- og stålverk ble samlet til en enkelt bosetning som fikk navn etter Fjodor Jenakijev. De første kullgruvene ble bygd alt i 1883. Bosetningen fikk bystatus i 1925. 

I Jenakijeve ligger en av de eldste metallurgiske fabrikkene i Ukraina &ndash; Jenakijeve jern- og stålverk. 

Byen har like over 100.000 innbyggere. Omkring 14 % av innbyggerne har ukrainsk som morsmål, mens resten snakker russisk. 

## Referanser


## Eksterne lenker
* 
* Uoffisielt nettsted
Hannes Þór Halldórsson

**Hannes Þór Halldórsson** (født 27. april 1984) er en islandsk  fotballspiller som for tiden spiller for den islandske klubben Valur.

I juli 2015 gikk han til NEC Nijmegen etter en overgang fra Sandnes Ulf. I 2012 sto han en kamp for Brann etter skader på begge keeperne.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* 
* 
*
Liste over statsledere i 2005

## Europa

 
 

## Nord-Amerika

## Oseania

## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Lexus LFA

**Lexus LFA** er en sportsbil som ble produsert av Lexus, luksusbilavdelingen til Toyota, i perioden 2010-2012. Den er en 2-dørs coupé med to seter og bakhjulsdrift. Produksjonsversjonen har en frontplassert 4,8 liter V10 utviklet i samarbeid med Yamaha eksklusivt for LFA. Produksjonen startet sent i 2010 og endte i 2012 med 500 enheter produsert.

## Referanser

## Eksterne lenker
*
Pavlohrad

**Pavlohrad** (ukrainsk: Павлогра́д) er en industriby øst i Ukraina i Dnipropetrovsk oblast og har omkring  innbyggere. Elvene Vovtsja, Hnizdka og Kotsjerha renner gjennom Pavlohrad. 

I 1930 var det et opprør mot sovjetstyret i Pavlohrad. Det var et stort jødisk samfunn i Pavlohrad før 1941, som ble grunnlagt i 1779. Byen ble ødelagt under den tyske  okkupasjonen i 1941.

Kilde:

## Referanser


## Eksterne lenker
* The murder of the Jews of Pavlohrad  under Andre verdenskrig, på Yad Vashem nettsted.
*
Ole Kristian Langås

**Ole Kristian Langås** (født 7. mai 1993) er en norsk fysioterapeut og fotballspiller som er fotballspiller for Eidsvold Turn.

Han ble Sandnes spiller 1. januar 2014. Han har tidligere spilt for Ullensaker/Kisa IL. I 2013 ble han toppscorer for klubben med 14 mål.

Den 13. november 2017 skrev han under en ny toårskontrakt med Ull/Kisa. 

Den 1. oktober 2019 skrev Langås under på en kontrakt ut 2022.

## Referanser


## Eksterne lenker
*
Joni Ernst

**Joni Ernst** (født 1. juli 1970 i Red Oak i Iowa) er en republikansk politiker, lovgiver, oberstløytnant i Iowa Army National Guard og siden 2015 føderal senator for delstaten Iowa.

Ernst fungerte som kompanisjef under Operation Iraqi Freedom i 2003 hvor hennes enhet ble sendt for å kjøre konvoier gjennom Kuwait og Sør-Irak. Ernst er fortsatt oberstløytnant i Iowa Army National Guard, hvor hun leder den største bataljonen i Iowa.

Ernst ble valgt inn i delstatssenatet i Iowa i 2011 og gjenvalgt i 2012. Hun representerer det tolvte distriktet, som omfatter den sørvestlige delen av staten.
I delstatssenatet er Ernst fast medlem i utdanningskomiteen, og sitter også i komiteene for veteransaker, regler og administrasjon, og personalsaker. Ernst er også medlem av underkomiteen for administrasjon og regulering av budsjettet.

## Personlig
Ernst er født og oppvokst i Montgomery County i Iowa, men er i dag bosatt i Red Oak i Iowa. Hun var gift med Gail fra 1992 til 2019. 

Ernst er et medlem av Montgomery County Republican Women, Veterans of Foreign Wars avdeling 2265 (livstidsmedlem), Montgomery County Court of Honor, Altrusa, PEO avdeling HB, National Rifle Association (livstidsmedlem) og Montgomery County Farm Bureau. Hun er medlem av Mamrelund Lutheran Church (ELCA) i Stanton, Iowa.

Ernst er utdannet ved Iowa State University og fikk en Master i Public Administration fra Columbus College.

## Senatvalget i USA 2014
I august 2013 kunngjorde Ernst at hun ville stille til valg til det amerikanske senatet, i kampen om plassen til den avtroppende senatoren for Iowa, Tom Harkin. Hun ble valgt til senatet i november 2014 som den første kvinnen fra Iowa i den amerikanske kongressen.

Ernsts kandidatur ble offisielt bifalt av viseguvernøren av Iowa, Kim Reynolds i oktober 2013.

Ernsts kandidatur har også blitt bifalt av mer enn 25 nåværende og tidligere lovgivere fra Iowa, i tillegg til nasjonale organisasjoner som RightNOW Women PAC, ViewPAC, ShePAC, VOICES of Conservative Women og Susan B. Anthony List.

Ernsts kandidatur ble i mars 2014 også bifalt av markante medlemmer av det republikanske partiet som tidligere guvernør i Massachusetts og presidentkandidat for det republikanske partiet i 2012, Mitt Romney, og tidligere guvernør i Alaska og visepresidentkandidat for det republikanske partiet i 2008, Sarah Palin. Sarah Palins politiske komité, SarahPAC, driver også aktivt støttearbeid for Ernst.

## Referanser


## Eksterne lenker
* 
* 
* 
* Joni Ernst for Iowa *offisiell kampanjeside*
* Iowa Legislator - Senator Joni Ernst *offisiell side over folkevalgte i Iowa*
Giampiero Pardini

**Giampiero Pardini** (født 1941 i Camaiore, Toscana) er grunnleggeren av den italienske våpenprodusenten Pardini.

Han kom ved en tilfeldighet borti et skytevåpen for første gang i 1970, da en av hans venner hadde kjøpt seg en pistol og tok med Giampiero på skytebanen for å teste den. Der og da nøyde Giampiero seg med fem skudd, men han begynte å skyte oftere og fremsto som et naturtalent. I løpet av de neste tre månedene avfyrte han 50 skudd, alle i «den svarte delen av skiven»..

Giampiero begynte å delta i pistol-konkurranser, hvor fripistol var den disiplinen han likte best. Han hadde dessuten lenge hatt en lidenskap for mekanikk, som gjorde at han begynte å modifisere avtrekket på pistolen sin. Etter en stund klarte han å konstruere en helt egen pistol, PGP 75, som han selv kom til å bruke til å vinne mange konkurranser. Pistolen vakte oppmerksomhet, og skyttere som prøvde den forbedret resultatene sine. Derfor la Giampiero opp som skytter tidlig på 1980-tallet for å begynne å produsere våpen.

## Referanser
Marius Lundemo

**Marius Lundemo** (født 1994) er en norsk fotballspiller som spiller for .
## Karriere
Han signerte for Lillestrøm før 2014-sesongen, og kom fra . Lundemo debuterte fra start mot  i seriepremieren sesongen 2014.

### Rosenborg
Den 20. desember 2016 skrev han under en tre og et halvt-årskontrakt med Rosenborg. Han kommer på fri overgang fra Lillestrøm.

Den 26. april 2017 fikk han sin offisielle A-lagsdebut for Rosenborg mot Strindheim i 1. runde i cupen. 

Den 1. mai 2017 fikk han sin Eliteserie-debut for Rosenborg mot Sarpsborg 08. 

I sesongen 2017 var han med å vinne Eliteserien.

Han er sønn av Rosenborgs salgssjef Harald Lundemo. Hans mor Helen spilte toppseriefotball for bærumsklubben Jardar. Hans onkel Geir Lundemo er salgssjef i Odd.

Den 4. august 2018 scoret han sitt første Eliteserie-mål for Rosenborg mot Ranheim.

I sesongen 2018 var han med å vinne Eliteserien og Cupen.

## Meritter
#### Rosenborg
* Seriemester Eliteserien: 2017

## Referanser


## Eksterne lenker
* 
* Offisiell statistikk for Rosenborg Ballklub Marius Lundemo
Michael Curran

**Michael Vincent Curran** (født 1944) er en amerikansk ishockeyspiller som deltok i de olympiske vinterleker 1972 i Sapporo.
 
Curran fikk sølvmedalje under Vinter-OL 1972 i Sapporo. Han var målvakt på det amerikanske laget som kom på andreplass i  ishockeyturneringen bak Sovjetunionen. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. USA kom foran Tsjekkoslovakia til tross for svakere målforskjell fordi de vant kampen mot Tjekkoslaovakia med 5-1. Curran spilte alle fem kampene som målvakt i OL-turneringen.

## OL-medaljer
* 1972  Sapporo -  Sølv i ishockey  USA

## Referanser


## Eksterne lenker
*
Ferdinand Mannlicher

**Ferdinand Mannlicher**, etter 1892 kjent som **Ritter von Mannlicher**, (født 30. januar 1848 i Mainz i Hessen, død 20. januar 1904 i Wien i Østerrike-Ungarn) var en østerriksk ingeniør og våpendesigner.

## Referanser
C.A. Pihls gate (Oslo)

**C.A. Pihls gate** (1, 2A–2B) er en gate på Skarpsno i bydel Frogner i Oslo. Den går som en fortsettelse av Tostrups gate ned til Drammensveien.

Gaten fikk navn etter jernbanedirektør Carl Abraham Pihl i 1901, men het bare Pihls gate frem til 1952.

## Kilder
* Oslo byleksikon

## Eksterne lenker
*
Cecilienfrydvegen (Molde)

**Cecilienfrydvegen** er en gate i Molde kommune i Møre og Romsdal. Gaten starter ved Glomstuvegen og går nordvestover før den krysser Moldelivegen og ender ved Cecilienfryd barnehage. Gaten har fått navn etter gården Cecilienfryd, som igjen har fått navn etter konen til Fredrik Motzfeldt, som igjen har fått sin egen gate oppkalt etter seg i Byfogd Motzfeldt gate. Første del av gaten er enveiskjørt, og der gaten krysser Moldelivegen ligger også Cecilienfrydbanen som er en av treningsbanene til Sportsklubben Træff som har sitt største nedslagsfelt i denne delen av Molde.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Tostrups gate (Oslo)

**Tostrups gate** (19-29, 18-24) er en gate på Frogner i Oslo. Den går mellom Elisenbergveien og C.A. Pihls gate.

Gaten har navn etter juveléren Jacob Tostrup, som eide en løkkeeieindom i området.

Bebyggelsen består av leiegårder fra 1890-årene, hvorav et par (nr. 18 og 20) er tegnet av Carl Konopka.

Tostrups gate er åsted for handlingen i «Krig og fred i Tostrups gate», en spenningsroman som starter med «Ennå fins de i Oslo noen små inneklemte gater hvor livet leves fredelig og nesten idyllisk som det skulde være langt fra stortrafikken, enda det larmer forbi bare et par kvartaler unna.»

## Referanser


## Kilder
* 

## Eksterne lenker
*
Mari Lunnan

**Mari Lunnan** (født 1964) er en norsk sanger, musikkjournalist og programleder. Hun har vært ansatt i NRK siden 1993.

Lunnan er født i Skogn i Levanger. Hun er utdannet ved Norges musikkhøgskole der hun fullførte fireårig vokalpedagogisk studium. 

I 1989 ledet hun radioprogrammet *Tonefølge* på NRK. Hun ble ansatt i NRK i 1993 og har jobber i P1, P2 og NRK Klassisk. På NRK1 var hun programleder for musikerportrettserien *Sangskatter* (2010–2011).

Lunnan er datter av NRK-journalisten Andreas Lunnan (1940–2012) og barnebarn av komponisten Paul Okkenhaug (1908–1975) 

## Referanser
Gamlevegen (Molde)

**Gamlevegen** er en gate i Molde kommune i Møre og Romsdal. Gaten starter lengst øst i Birkelandvegen og går nordvestover før den som mange andre gater i området ender blindt. Det er ukjent hvorfor gaten har fått navnet, men man regner med at den har fått navnet fordi det var en gammel ferdselsveg.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Boris Mikhajlov

:*For den ukrainske fotografen, se [[Boris Mikhailov]]*

**Boris Petrovisj Mikhajlov** (russisk: Борис Петрович Михайлов ; født 6. oktober 1944 i Moskva) var en sovjetisk ishockeyspiller som deltok i de olympiske vinterleker 1972 i Sapporo, 1976 i Innsbruck og 1980 i Lake Placid.

Mikhajlov ble olympisk mester under Vinter-OL 1972 i Sapporo. Han var med på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng.

## OL-medaljer
* 1972  Sapporo -  **Gull** i ishockey  Sovjetunionen
* 1976  Innsbruck -  **Gull** i ishockey  Sovjetunionen
* 1980  Lake Placid -  **Gull** i ishockey  Sovjetunionen
## VM-medaljer
* 1969  Stockholm -  **Gull** i ishockey 
* 1970  Stockholm -  **Gull** i ishockey 
* 1971  Bern / Genève -  **Gull** i ishockey 
* 1973  Moskva -  **Gull** i ishockey 
* 1974  Helsingfors -  **Gull** i ishockey 
* 1975  München / Düsseldorf -  **Gull** i ishockey 
* 1978  Praha -  **Gull** i ishockey 
* 1979  Moskva -  **Gull** i ishockey 
* 1972  Praha -  Sølv i ishockey 
* 1976  Katowice -  Sølv i ishockey 
* 1977  Wien -  Bronse i ishockey 

## Referanser


## Eksterne lenker
*
Liste over statsledere i 2004

## Europa

 

## Nord-Amerika

## Oseania

## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Glomstuvegen (Molde)

**Glomstuvegen** er en gate i Molde kommune i Møre og Romsdal. Gaten starter i enden av Parkvegen og går nordvestover og vestover. Gaten har fått navn etter Glomstua, en stor bygning som tidligere var en del av Bjørset gård. Glomstua var blant annet oppholdsstedet til Kong Haakon og kronprins Olav da de flyktet fra Oslo til Tromsø og England i april 1940.

Gaten går blant annet forbi en avdeling av Molde sykehjem og Kongebjørka og ender i Anevegen.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Gotfred Lies plass (Molde)

**Gotfred Lies plass** er liten blindgate/plass i Molde kommune i Møre og Romsdal. Gaten er en avstikker fra Strandgata, og har fått navn etter Gotfred Lie som var fra byen.

Selve gaten er kun brukt som parkeringsplass til Molde kino og enkelte næringsbygg som ligger i gaten (Blant annet Statens vegvesen), men rett vest finner man først Moldeelva og en liten park som utgjør selve plassen.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Grandfjæra (Molde)

**Grandfjæra** er en gate i Molde kommune i Møre og Romsdal. Gaten starter ved Fannestrandvegen og går østover til Birger Hatlebakks veg. Den ligger helt nede ved vannkanten til Moldefjorden og har navn etter fjæra til forhenværende Grand Hotel.

I gaten finner man lokale fabrikker og næringsbygg, blant annet Oshaug metall og KIWI. Området er planlagt å få en storstilt oppussing med flere næringsbygg og leiligheter.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Våpenutvikler

**Våpenutvikler**, eller **våpendesigner**, er en som utvikler av ulike typer våpensystemer, som kan variere i alt i fra håndvåpen til pansrede kjøretøy, raketter og missiler. De fleste våpendesignere har en eller annen form for ingeniørutdannelse eller annen teknisk utdannelse, og eksempler på relevante utdannelser kan være ingeniørgrader innen mekanikk, rom- og luftfart, kjemi, IT, elektro og elektronikk, alt avhengig av hvilken jobb det er snakk om.

## Eksempler på kjente våpendesignere
Norske våpendesignere:

* Ole Herman Krag og Erik Jørgensen, sammen utviklet de Krag-Jørgensen riflen.

Utenlandske våpendesignere:

* Mikhail Kalasjnikov, utviklet AK-47.
* Aimo Lahti
* Eugene Stoner, utviklet AR-familien med blant annet AR-15 og M16.
* Leonardo da Vinci
Liste over Burkina Fasos statsministre

**Liste over Burkina Fasos statsministre** omfatter statsministre i Republikken Øvre Volta fra 11. september 1958 da landet formelt fikk sin uavhengighet fra Frankrike, til 4. august 1984, og i Burkina Faso etter statskuppet og navneskiftet 4. august 1984 fram til i dag.

## Statsministre i Republikken Øvre Volta (1971-1984)

## Statsministre i Burkina Faso (1984&ndash;)

## Referanser
Gartnerivegen (Molde)

**Gartnerivegen** er en liten gate i Molde kommune i Møre og Romsdal. Gaten går fra Sandvegen og går rett nordover til Parkvegen. Gaten har fått navn etter et stort gartneri som lå i området på 1900-tallet. Gaten har minimalt med biltrafikk, siden det er mer vanlig og kjøre rundt, eller bruke Gørvellalléen hvis man skal mellom disse to gatene.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Adele (andre betydninger)

**Adele** kan vise til:

*Adele Adkins – en britisk artist og låtskriver
*Adele Live – en turné med sangeren Adele
*Adele – et fransk kortform av det tyske kvinnenavnet Adelheid
*Adele Eikenes Bassermann – en norsk operasanger
*Adele av Champagne – den tredje hustruen til kong Ludvig VII av Frankrike
*Adeler (slekt) – en norsk/dansk slekt
Trille

**Trille Bodil Nielsen** (født **Bodil Gudrun Nielsen** 6. mars 1945 i København, død 17. oktober 2016 samme sted) var en dansk sanger.

Hun ble kjent i Danmark da hun i 1970 framførte Jesper Jensens sang «Øjet», med en sterkt provoserende tekst i Danmarks Radio. Framførelsen førte til at  daværende justitisminister Knud Thestrup besluttet å reise tiltale mot de ansvarlige på DR for blasfemi, et utspill som endte med frikjennelse.

Siden ble hun kjent for sine sanger knyttet til folkevisetradisjonene, blant annet på albumet *Oh Nelson med Dit Øje* (1970)*.

Trille ga ut en rekke album med sterke budskap i en slags folkerockstil, til en viss grad inspirert av [[Joan Baez]] og [[Joni Mitchell]]. Hennes siste musikkalbum kom i 1988, men en del eldre innspillinger har blitt gjenutgitt på [[CD]].

Hun var senere aktiv som foredragsholder.

== Diskografi ==
* *Pikante viser fra det gamle Frankrig* (1966)
* *Viser for folk og....* (1968)
* *Schade: Sjov i Danmark* (1969)
* *Trille synger* (1970)
* *Reed Moon* (1970)
* *Oh Nelson med dit øje* (1970)
* *Goda`goda`* (1971)
* *Fra England til Skotland* (1971)
* *Dit og dat* (1972)
* *Hele min familie* (1972)
* *Stille folk* (1973)
* *Eigil* (1974)
* *Hej søster* (1975)
* *Viser fra din oldefars tid* (1976)
* *Trille synger Sørens sange* (1977)
* *En lille bunke krummer* (1978)
* *Altid har jeg længsel* (1979)
* *Små skridt* (1981)
* *Halvmånetid* (1983)
* *Indeni/udenpå* (1986)
* *Hjemlige eventyr* (1988)
* *Best of vol. 1* (1975/1990)
* *Best of vol. 2* (1975/1990)
* *The real Trille hits* (1995)
* *Hele balladen* (2010). Gjenutgivelse av *Hej Søster*, *En lille bunke krummer*,*Altid har jeg længsel*, *Små skridt*, *Halvmånetid*, *Indeni/udenpå* og *Hjemlige eventyr*

== Referanser ==
<references />

== Eksterne lenker ==
* 
* 
* [http://www.kvinfo.dk/side/170/bio/1116/ Om Trille i *Dansk Kvindebiografisk Leksikon'']
Gørvellalléen (Molde)

**Gørvellalléen** er en gate i Molde kommune i Møre og Romsdal. Gaten starter i Parkvegen og går sydover til Sandvegen. Gaten har fått navn etter Johan Gørvell (tidligere Jervell), som var gift med datteren til Peter Fredrik Koren som eide blant annet Reknes gård. Gaten er enveiskjørt.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Forth Road-broen

**Forth Road-broen** er en hengebro i Skottland som krysser Firth of Forth. Broen ble åpnet 4. september 1964 og har en total lengde på 2&nbsp;512 m. Det lengste spennet er 1&nbsp;006 m. Broen ligger parallelt med jernbanebroen Forthbroen.

## Referanser


## Eksterne lenker
*
FSRU «Independence»

**FSRU «Independence»** er et gasstankskip eiet av det norske rederiet Leif Höegh & Co. Fartøyet er utleid (chartret) for en ti-års periode til Litauen og er stasjonert i havnebyen Klaipėda hvor det ved såkalt regassifisering åpner for import av LNG til landet.

Under den europeiske energikrisen i forbindelse med Russlands invasjon av Ukraina ble Litauens etablering av LNG-terminalen av en kommentar i Politico vist til som et eksempel for hvordan andre europeiske land kunne unngå russisk påvirkning.

## Referanser


## Eksterne lenker
* 
*  «Dette norske skipet knuser Putins gassmonopol», artikkel i *VG*, 27. oktober 2014
*  «At Anchor Off Lithuania, Its Own Energy Supply», artikkel i *[[The New York Times]]*, 4. juli 2013 (engelsk)
*  «LITHUANIA FSRU», informasjon fra rederiet Leif Høegh (engelsk)
Leirfossen (Oslo)

**Leirfossen** er det høyeste fossefallet i øvre del av Alnaelva i Oslo. Fallet er om lag 15 meter høyt. Fossen ga kraft til industribygging, da Lerfossens Kledefabrik ble etablert i 1867. Fabrikken hadde på det meste 200 arbeidere, og mange av disse ble huset i fire arbeiderboliger på oversiden av fossen. To av disse er bevart, de ligger i Sagstuveien 1 a og b.

På 1970-tallet ble fossen demmet inne og elva lukket. Men i 1985 vedtok bystyret at lukking av elver og bekker ikke lenger var tillatt, og at rørlagte strekninger skulle gjenåpnes der det er mulig. I 2011 ble fossen åpnet, og i 2013 var området rehabilitert som en del av Groruddalssatsingen.

Stedet var dessuten åsted for ett av distriktets aller tidligste skirenn med hopp. Dette fant sted i fra Sagplassen og ned den bratte dalsiden ved Leirfossen den 16. februar 1862. Begivenheten er beskrevet i «Illustrert Nyhedsblad» den 30. mars samme år, med Henrik Ibsen som sportsreporter.

## Referanser
30 Seconds to Mars (album)

***30 Seconds to Mars*** er et studioalbum av den amerikanske rockegruppen Thirty Seconds to Mars. Albumet, som er gruppens debutalbum, ble sluppet 27. august 2002 og er produsert av Bob Ezrin, Brian Virtue og Thirty Seconds to Mars. Det ble spilt inn i 2001 og 2002. 

## Sporliste
#«Capricorn (A Brand New Name)»  	3:53
#«Edge of the Earth»  	4:37
#«Fallen»  	4:59
#«Oblivion»  	3:29
#«Buddha for Mary»  	5:45
#«Echelon»  	5:49
#«Welcome to the Universe»  	2:40
#«The Mission»  	4:05
#«End of the Beginning»  	4:40
#«93 Million Miles»  	5:20
#«Year Zero» (inkluderer et gjemt spor: «The Struggle»: Jared Leto, Shannon Leto)

## Listeplasseringer

## Referanser


## Eksterne lenker
* 
* ''30 Seconds to Mars'' at Virgin Records